sagorsarker/bangla-wikipedia huggingface dataset:
মার্ক্স-এঙ্গেলস ফোরাম

মার্কস-এঙ্গেলস-ফোরাম জার্মানির রাজধানী বার্লিনে অবস্থিত কেন্দ্রীয় মিত্তে জেলার একটি পাবলিক পার্ক। মার্কস ও এঙ্গেলস সমাজতান্ত্রিক আন্দোলনের সবচেয়ে প্রভাবশালী ব্যক্তি হিসেবে বিবেচিত হয়। ১৮৪৮ সালের "কমিউনিস্ট ম্যানিফেস্টোর" লেখক কার্ল মার্ক্স এবং ফ্রেডরিক এঙ্গেলসের নামে পার্কটির নামকরণ করা হয়। পার্কটি ১৯৮৬ সালে সাবেক জার্মান গণতান্ত্রিক প্রজাতন্ত্র (জিডিআর) কর্তৃপক্ষ তৈরি করেছিল।
মার্কস-এঙ্গেলস ফোরাম স্প্রি নদীর পূর্ব তীরে অবস্থিত। এটি দক্ষিণ-পশ্চিমে নদী দ্বারা, উত্তর-পশ্চিমে কার্ল-লেবেকনেট-স্ট্র্যাসে , উত্তর-পূর্বে স্প্যানডার স্ট্র্যাসে এবং দক্ষিণ-পূর্ব রাথাউসস্টাসে রটস রথস এর বিপরীত বিপরীত দিকে দক্ষিণ-পূর্ব দিকে অবস্থিত। নদী বরাবর এটি পূর্বে পলাস্ত দার রিপাবলিক (এখন ধ্বংসপ্রাপ্ত) এবং বার্লিনের স্ট্যাডসচ্লস মুখিয়ে অবস্থান করে।
দ্বিতীয় বিশ্বযুদ্ধের আগে মার্ক্স এঙ্গেলস ফোরামটির বর্তমান স্থানটি নদী এবং আলেকজান্দারপ্লাটজের মধ্যকার ঘনজনবসতিপূর্ণ এক ওল্ড টাউন ছিল। এর নামকরণ করা হয়েছে হিলিজিজিস্টস্ট্র্যাসে (হোলি গোস্ট স্ট্রিট) নামে একটি রাস্তার নামানুযায়ী, যা কায়সার-উইলহেম-স্ট্র্যাসে (বর্তমানে কার্ল-লিবনিচট-স্ট্র্যাসে) এবং রাথাউসস্ট্র্যাসে। প্রধান পোস্ট অফিস সহ এই এলাকাটি ১৯৪৪/৪৫ সালে যৌথ আকাশ হামলার সময় ব্যাপকভাবে বোমা হামলায় ধ্বংসপ্রাপ্ত হয়। যুদ্ধের শেষে ধ্বংসাবশেষ অপসারণ করা হয়, কিন্তু প্রতিস্থাপিত হয়না।
পাশের নিকোলাভিয়ারটেলটি পুনর্নির্মিত করার সময় ১৯৭৭ সালে জিডিআর কর্তৃপক্ষ পালাস্ট ডের রিপাবলিক এবং ফারেনহাটুরমের মধ্যে একটি সবুজ স্থান স্থাপনের পরিকল্পনা স্থাপন করেছিল।কমিউনিস্ট আন্দোলনের প্রতিষ্ঠাতা মার্ক্স এবং এঙ্গেলসকে উৎসর্গ করে এই স্থানটির পুনর্নির্মাণের জন্য ভাস্কর লুডভিগ এঞ্জেলহার্টকে এই প্রকল্পের পরিচালক হিসাবে নিযুক্ত করা হয়েছিল। জিডিআর মার্ক্স ও এঙ্গেলসের মতাদর্শের প্রতি উৎসর্গীকৃত ছিল। এটি একটি আয়তক্ষেত্রাকার কাঠের পার্ক নিয়ে গঠিত যার কেন্দ্রস্থলে একটি বৃহৎ, বৃত্তাকার প্যাডেড এলাকা রয়েছে। এখানেই এঙ্গেলহার্টের নির্মিত একটি ভাস্কর্য রয়েছে, যার মধ্যে মার্ক্স (বসা) এবং এঙ্গেলস (দাঁড়িয়ে) - এর ব্রোঞ্জ কাঠামো দাঁড়িয়ে রয়েছে। মূর্তিগুলির পিছনে জার্মান সমাজতান্ত্রিক আন্দোলনের ইতিহাস থেকে দৃশ্যমান কিছু ছবি। পার্কটির উদ্বোধন ১৯৮৬ সালে অনুষ্ঠিত হয়।
১৯৯০ সালে জার্মান একীকরণের পর, মার্ক্স-এঙ্গেলস ফোরামের ভবিষ্যৎ জনবিতর্কের বিষয় হয়ে দাঁড়িয়েছিল। কিছু বার্লিনীয়রা ফোরামকে একটি অপ্রত্যাশিত শাসনের অনাকাঙ্ক্ষিত অবলম্বন হিসাবে দেখেছিল এবং মূর্তিগুলি অপসারণ এবং পার্কটির পুনঃনামকরণ চাইছিল। অন্যরা যুক্তি দিয়েছিল যে এই সাইটটিতে শৈল্পিক ও ঐতিহাসিক তাত্পর্য উভয় আছে এবং এর সংরক্ষণ করা উচিত। পরের যুক্তিই টিকে যায়। মূর্তিগুলি এখন একটি পর্যটক আকর্ষণ, এবং তাদের দৃশ্যাবলী গ্রহণের জন্য মার্ক্সের হাঁটুতে মানুষের একটি স্থির প্রবাহ রয়েছে। বার্লিন ইউ-বাহনের ইউ ৫ লাইন মাথায় রেখে পরিকল্পিত এক্সটেনশানটির সাথে সাথে পার্কটি কয়েক বছর ধরে একটি নির্মাণস্থলে পরিণত করে। বার্লিন মেয়র ক্লাউস ওয়োয়ারিয়েট সম্প্রতি এই স্থানে পরবর্তিতে মধ্যযুগীয় চতুর্থাংশ পুনর্নির্মাণ কিনা একটি আলোচনা চলছে অনেকের মধ্যেই।
বাগডোগরা

বাগডোগরা ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ শহরটি চা বাগান দ্বারা পরিবেষ্ঠিত৷ বাগডোগরা বৃৃৃহত্তর শিলিগুড়ি শহরের একটি অংশ৷ শহরটি জেলাসদর দার্জিলিং ছাড়াও কলকাতার সাথে সড়কপথে যুক্ত৷ বাগডোগরা বিমানবন্দরের মাধ্যমে শহরটি কলকাতা, দিল্লি, মুম্বাই ও চেন্নাইয়ের সাথে আকাশপথে যুক্ত৷ এছাড়া কাটিহার রেলবিভাগের অন্তর্গত বাগডোগরা রেলওয়ে স্টেশনটি এখানে অবস্থিত৷ বাগডোগরা বিমানবন্দরটি বর্তমানে একটি কাস্টম বিমানবন্দর৷
বাগডোগরা শহরের অবস্থান ২৬॰ ২৫' উত্তর ও ৮৮॰ ১২' পূর্ব গোলার্ধে৷ এটি পশ্চিমবঙ্গের দ্বিতীয় বৃৃহত্তম ও গুরুত্বপূর্ণ নগর শিলিগুড়ি থেকে ১১ কিলোমিটার পশ্চিমে অবস্থিত৷ এটি বৃৃহত্তর শিলিগুড়ি শহরের একটি অংশ৷ এটি পশ্চিমবঙ্গ রাজ্যের উত্তরবঙ্গ অঞ্চলের জলপাইগুড়ি বিভাগের দার্জিলিং জেলার শিলিগুড়ি মহকুমার অন্তর্গত নকশালবাড়ি ব্লকে অবস্থিত একটি জনগণনা নগর৷ এটি নেপাল ও বাংলাদেশ সীমান্তের মধ্যবর্তী স্থানে অবস্থিত ও উভয় আন্তর্জাতিক সীমান্তের সাথে সুপরিবহন ব্যবস্থার মাধ্যমে যুক্ত৷
শহরটির পরিবহন ব্যবস্থার তিনটি পর্যায় রয়েছে যথা, আকাশপথ, রেলপথ ও সড়কপথ৷
"বাগডোগরা বিমানবন্দরটি" (IATA: IXB, ICAO: VEBD) পশ্চিমবঙ্গের উত্তরাংশে শিলিগুড়ি শহরের ১৬ কিলোমিটার পশ্চিমে অবস্থিত৷ বিমানবন্দরটি আইএএফ নং ২০ উইং এবং মিকোয়াইন-গুরেভিচ মিগ -২১ (মিগ -২১) ফ্লাইটের যোদ্ধা বিমানের সংখ্যা ৮ স্কোয়াড্রন এবং হেলিকপ্টার ইউনিট এর ঘাঁটি। আলিপুরদুয়ার জেলার হাসিমারায় বায়ু সেনা ঘাঁটির পাশাপাশি; এটি উত্তরবঙ্গ, সিকিমসহ বৃহত্তর এলাকা জুড়ে যুদ্ধ বিমানের পরিচালনা করে থাকে এবং প্রয়োজন হলে ভুটানে পরিষেবা প্রদান করে। ভারতীয় সেনাবাহিনী XXXIII কর্প জন্য সুকনার কাছাকাছি অবস্থিত সব সামরিক বিমান ট্রাফিক বেস পূরণ করে। এটি দার্জিলিং, কার্শিয়াং, মিরিক, কালিম্পং ও সিক্কিম রাজ্যের মতো পর্বতসংকুল অঞ্চলগুলিতে ভ্রমণের প্রবেশদ্বার৷ বিমানবন্দরটি থেকে কলকাতা, মুম্বাই, দিল্লি, ব্যাঙ্গালোর, চেন্নাই, গুয়াহাটি, প্রভৃতি শহরে বিমানযোগাযোগ রয়েছে। এছাড়া এই বিমানবন্দর থেকে কাঠমান্ডু, থিম্পু(পারো) ও ব্যাংককের সঙ্গে আন্তর্জাতিক পথে বিমান যোগাযোগ রয়েছে৷ ২০১৪-২০১৫ সালে বিমানবন্দরটি ১ মিলিয়নের বেশি যাত্রী পরিবহন করেছে, যা পুর্ববর্তী বছর থেকে ৪৩.৬% বৃৃদ্ধিকে সূচিত করে৷
শহরটিতে বাগডোগরা রেলওয়ে স্টেশন রয়েছে, যা উত্তরপূর্ব রেলের শিলিগুড়ি কাটিহার শাখার অন্তর্গত৷ এটি রেলপথে শিলিগুড়ি, নকশালবাড়ী, ঠাকুরগঞ্জ, ইসলামপুর, কিশানগঞ্জ ও কাটিহার-এর সাথে যুক্ত৷
এটি ২৭ নং জাতীয় সড়ক ও ৩২৭ নং জাতীয় সড়কের ওপর অবস্থিত৷ এছাড়া এশীয় মহাসড়ক ২ এই শহরের ওপর দিয়ে পরিবাহিত৷
বুলবুলি

বুলবুলি বা বুলবুল পাইকননোটিডে পরিবারভূক্ত মাঝারি আকারের পাসারাইন গণের গায়ক পাখি। এই পরিবারের পাখির আবাস্থল আফ্রিকার বিস্তীর্ণ অঞ্চল, মধ্য প্রাচ্য, ক্রান্তীয় এশিয়া থেকে ইন্দোনেশিয়া ও উত্তরে জাপান পর্যন্ত।
এর পালক লম্বা, কোমল ও ফোলানো। ঠোঁট খাটো থেকে মাঝারি এবং সামান্য বাঁকা। পা খর্বকায় ও দুর্বল। ডানা খর্বকায় ও গোলাকার। এর ঘাড়ে লোমসদৃশ পালক থাকে এবং পায়ুর চারপাশের কূর্চ বিকশিত। লেজ অপেক্ষাকৃত লম্বা।
বুলবুল শব্দটি ফারসি বা আরবী (بلبل) থেকে উদ্ভূত, অর্থ নাইটিঙ্গেল, কিন্তু ইংরেজিতে বুলবুল বোঝায় পাসেরিন একটি ভিন্ন পরিবারের পাখি।
বুলবুলি বাগান, ক্ষেতজমি ও বনেবাদাড়ে বাস করে। এদের প্রধান খাদ্য হচ্ছে ফল, ফুলের নির্যাস ও পোকামাকড়। পুরুষ ও স্ত্রী পাখি দৃশ্যত অভিন্ন। গাছের দোডালা, ঝোপ বা নিচু গাছে মাটির কাছে বাসা বানায়। অধিকাংশেরই বাসন্তী ডাক মধুর। 
২-৫ ডিম পাড়ে। উপ্তিকাল ১০-১৫ দিন। সাধারণত স্ত্রী পাখি ডিমে তা দেয়। মা ও বাবা দুজনেই ছানার খাদ্য যোগায়।
বর্তমানে ২৭টি প্রজাতি স্বীকৃত :-
1. Genus Nok – Bare-Faced Bulbul
2. Genus Spizixos – Finchbills (2 Species)
3. Genus Pycnonotus – (49 Species)
4. Genus Arizelocichla – (12 Species)
5. Genus Stelgidillas – Slender-Billed Greenbul
6. Genus Eurillas – (5 Species)
7. Genus Andropadus – Sombre Greenbul
8. Genus Calyptocichla – Golden Greenbul
9. Genus Baeopogon – (2 Species)
10. Genus Ixonotus – Spotted Greenbul
11. Genus Chlorocichla – (5 Species)
12. Genus Atimastillas – Yellow-Throated Leaflove
13. Genus Thescelocichla – Swamp Palm Bulbul
14. Genus Phyllastrephus – (21 Species)
15. Genus Bleda – Bristlebills (4 Species)
16. Genus Criniger – (5 Species)
17. Genus Alophoixus – (7 Species)
18. Genus Acritillas – Yellow-Browed Bulbul
19. Genus Setornis – Hook-Billed Bulbul
20. Genus Tricholestes – Hairy-Backed Bulbul
21. Genus Iole – (6 Species)
22. Genus Ixos – (4 Species)
23. Genus Thapsinillas – (3 Species)
24. Genus Hemixos – (3 Species)
25. Genus Hypsipetes – (15 Extant and 1 Extinct Apecies)
26. Genus Cerasophila – White-Headed Bulbul
27. Genus Neolestes – Black-Collared Bulbul
মংপু

মংপু ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরাংশে অবস্থিত দার্জিলিং জেলার ৩৭৫৯ ফুট উচুতে অবস্থিত একটি পাহাড়ি শহরাঞ্চল৷ এটি সড়ক পথে দার্জিলিং শহর থেকে পূর্বদিকে ৩৩ কিলোমিটার ও শিলিগুড়ি শহর থেকে ৫২ কিলোমিটার উত্তরে অবস্থিত৷ মংপুতে চারটি উচ্চমাধ্যমিক স্তরের শিক্ষাপর্ষদের অন্তর্ভুক্ত বিদ্যালয় সহ মোট ১২ টি বিদ্যালয় রয়েছে৷
মংপু বিশ্বকবি রবীন্দ্রনাথ ঠাকুর সম্পর্কিত রবীন্দ্র সংগ্রহশালার জন্য উল্লেখ্য৷ তিনি এখানে মৈত্রেয়ী দেবীর বাড়িতে থাকাকালীন তার বিখ্যাত 'জন্মদিন' কবিতাটি রচনা করেছিলেন৷
শহরটি সিঙ্কোনা চাষ ও ১৮৬৪ খ্রিষ্টাব্দে বিখ্যাত রসায়নবিদ চার্লস হেনরি উড-এর উৎকৃৃষ্ট পদ্ধতিতে কুইনিন নিঃসৃৃত করার আবিষ্কারের জন্য বিখ্যাত৷ এখানে ১৯৮৪ খ্রিষ্টাব্দে সরকারী অনুমোদনপ্রাপ্ত একটি এমিটিন তৈরীর কারখানা ও রয়েছে৷ এই কারখানাগুলি পশ্চিমবঙ্গ সরকারের সিঙ্কোনা চাষ উন্নয়ন পরিষদের আওতাভুক্ত ও তাদের দ্বারাই নিয়ন্ত্রিত হয়৷ ১৮৬০ খ্রিষ্টাব্দ থেকে এই কারখানাগুলি বেঙ্গল প্রেসিডেন্সির দার্জিলিং জেলা নির্দেশকদের দ্বারা পরিচালিত হত৷ সিঙ্কোনা চাষোন্নয়ন পর্ষদ ও অন্যান্য মহৌষধির চাষ এই অঞ্চলের ১০০০২৩.৬১ একর জমিতে সরকারীভাবে নিয়ন্ত্রিত হয়৷
অ্যালি ম্যাকগ্র

এলিজাবেথ অ্যালিস "অ্যালি" ম্যাকগ্র (; জন্ম: ১ এপ্রিল ১৯৩৯) হলেন একজন মার্কিন অভিনেত্রী, মডেল, লেখিকা ও প্রাণি অধিকারকর্মী। তিনি "গুডবাই, কলম্বাস" (১৯৬৯) চলচ্চিত্রে অভিনয় করে প্রথম খ্যাতি অর্জন করেন এবং এই কাজের জন্য বর্ষসেরা নবাগত অভিনেত্রী বিভাগে গোল্ডেন গ্লোব পুরস্কার অর্জন করেন। তিনি ১৯৭০ সালে "লাভ স্টোরি" চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে অস্কারের মনোনয়ন লাভ করেন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।
ম্যাকগ্র ১৯৭২ সালে বিশ্বের শীর্ষ নারী বক্স অফিস তারকা হিসেবে গণ্য হন এবং মাত্র তিনটি চলচ্চিত্রে কাজ করেও এই খ্যাতি অর্জন করায় গ্রম্যান্‌স চাইনিজ থিয়েটারে তার হস্ত ও পায়ের ছাপ যুক্ত করা হয়। তিনি পরবর্তী কালে কয়েকটি জনপ্রিয় মারপিটধর্মী চলচ্চিত্র "দ্য গেটঅ্যাওয়ে" (১৯৭২) ও "কনভয়" (১৯৭৮); প্রণয়মূলক ক্রীড়া-নাট্যধর্মী চলচ্চিত্র "প্লেয়ার্স" (১৯৭৯); হাস্যরসাত্মক চলচ্চিত্র "জাস্ট টেল মি হোয়াট ইউ ওয়ান্ট" (১৯৮০) এবং ঐতিহাসিক উপন্যাস ভিত্তিক টেলিভিশন ধারাবাহিক "দ্য উইন্ডস অব ওয়ার" (১৯৮৩)। ১৯৯১ সালে তিনি তার আত্মজীবনী "মুভিং পিকচার্স" প্রকাশ করেন।
জংলী মরুয়া

জংলী মরুয়া (বৈজ্ঞানিক নাম Origanum vulgare) পুদিনা পরিবারের (Lamiaceae) অন্তর্ভুক্ত একটি সপুষ্পক উদ্ভিদ। এটি পশ্চিম ও দক্ষিণ-পশ্চিম ইউরেশিয়ার নাতিশীতোষ্ণ অঞ্চলে এবং ভূমধ্যসাগরীয় অঞ্চলে দেখতে পাওয়া যায়। পশ্চিমা বিশ্বে এটি "ওরেগানো" (বাংলায় বানানভেদে "অরিগানো") নামেও পরিচিত। জংলী মরুয়া একটি বহুবর্ষজীবী ভেষজ উদ্ভিদ। 
এর উচ্চতা ২০ থেকে ৮০ সেন্টিমিটার হয়ে থাকে। পত্রবিন্যাস বিপরীত ধরনের এবং পাতার দৈর্ঘ্য ১ থেকে ৪ সেন্টিমিটার। এর ফুলগুলি রক্তবেগুনী বর্ণের, ৩ থেকে ৪ মিলিমিটার দীর্ঘ এবং উল্লম্ব কাটার ন্যায় উৎপন্ন হয়। উদ্ভিদটি মরুয়ার সাথে সম্পর্কিত।
জংলী মরুয়ার পাতা রান্নায় স্বাদ যোগ করতে ব্যবহার করা হয়। টাটকা পাতার চেয়ে শুকনো পাতা ব্যবহারে স্বাদ বেশি পাওয়া যায়। এটি সুগন্ধী, হালকা গরম ও ঈষৎ তিক্ত স্বাদবিশিষ্ট, যার মাত্রার তারতম্য হতে পারে। I
জংলী মরুয়া আধুনিক ইতালীয় রন্ধনশৈলীতে ব্যবহৃত প্রধান একটি ভেষজ মসলা। সেখানে এটির স্থানীয় নাম ওরেগানো। মূলত দক্ষিণ ইতালির মসলাযুক্ত খাবারের সাথে এটি বেশি ব্যবহার করা হয়। উত্তর ইতালীয় রান্নাতে সাধারণ মরুয়া বেশি পছন্দের মসলা।
২য় বিশ্বযুদ্ধশেষে মার্কিন সৈন্যরা ইতালি থেকে ফেরত আসার সময় পিজ্জার মসলা হিসেবে জংলী মরুয়া বা ওরেগানো দেশে ফেরত নিয়ে আসে এবং তখন থেকে মসলাটি মার্কিন যুক্তরাষ্ট্রেও জনপ্রিয়তা লাভ করে।
ইতালি ছাড়াও সমগ্র ভূমধ্যসাগরীয় অঞ্চলেই, বিশেষত তুরস্ক ও গ্রিসে জংলী মরুয়া ব্যাপকভাবে প্রচলিত। এছাড়া ফিলিপাইন ও লাতিন আমেরিকাতে বিশেষ করে আর্জেন্টিনীয় রন্ধনশৈলীতে এর ব্যবহার আছে।
কোতোয়ালী থানা, ঢাকা

ঢাকা কোতোয়ালী বাংলাদেশের ঢাকা জেলার সদর থানা।
ঢাকা কোতোয়ালী থানা প্রায় এ অবস্থিত। এর আয়তন প্রায় ০.৬৭কিমি।
১৯৯১ সালের আদমশুমারী রিপোর্ট অনুযায়ী ঢাকা কোতোয়ালী থানার জনসংখ্যা ছিল প্রায় ২,১০,৫০৪ জন। এর মধ্যে প্রায় ১,৩৩,৫৬৪ জন ছিল ১৮ বা তার বেশি বয়সী। মোট জনসংখ্যার ৬৩.২১% পুরুষ ও ৩৬.৭৯% নারী। ৭ বছর বা তার বেশি বয়সীদের মধ্যে শিক্ষার হার ছিল ৬২.৪%, যেখানে জাতীয় শিক্ষার গড় হার ছিল ৩২.৪%।
উপাদী উত্তর ইউনিয়ন

উপাদী উত্তর বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।
উপাদী উত্তর ইউনিয়নের আয়তন ৪,০৬৫ একর।
২০১১ সালের পরিসংখ্যান অনুযায়ী উপাদী উত্তর ইউনিয়নের জনসংখ্যা ২৩,৯১৭ জন। এর মধ্যে পুরুষ ১০,৬২৬ জন এবং মহিলা ১৩,২৯১ জন। মোট পরিবার ৫,৩১২টি।
মতলব দক্ষিণ উপজেলার দক্ষিণাংশে উপাদী উত্তর ইউনিয়নের অবস্থান। এ ইউনিয়নের দক্ষিণে উপাদী দক্ষিণ ইউনিয়ন, পশ্চিমে মতলব পৌরসভা, উত্তরে মতলব পৌরসভা ও খাদেরগাঁও ইউনিয়ন এবং পূর্বে নারায়ণপুর ইউনিয়ন ও হাজীগঞ্জ উপজেলার রাজারগাঁও উত্তর ইউনিয়ন অবস্থিত।
উপাদী উত্তর ইউনিয়ন মতলব দক্ষিণ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০২২ সালের পরিসংখ্যান অনুযায়ী উপাদী উত্তর ইউনিয়নের সাক্ষরতার হার ৬৫.৯%।
ঘোড়াধারী দাখিল মাদ্রাসা, ধনারপাড় ইসলামিয়া দাখিল মাদ্রাসা, ন‌ওগাও রাশেদিয়া ফাযিল মাদ্রাসা। ডিঙ্গা ভাঙ্গা শহীদ জিয়া স্মৃতি প্রাথমিক বিদ্যালয় ও উচ্চ মাধ্যমিক বিদ্যালয়, ১৬৯ নং ন‌ওগা সরকারি প্রাথমিক বিদ্যালয়‌ প্রমুখ উল্লেখযোগ্য।
অধিকাংশ জায়গায়ই পাকা রাস্তা। গ্রামের রাস্তায় একমাত্র মাধ্যম হচ্ছে অটোরিকশা, সিএনজি, পায়ে চালিত রিকশা, সাইকেল ও মোটর সাইকেল। তবে উত্তর ডিঙ্গা ভাঙ্গার বেশ কিছু বাড়িতে যাতায়াত ব্যবস্থা খুবই নিন্দনীয়। তারা এক বাড়ি থেকে অন্য বাড়িতে যেতে অথবা হাট বাজারে যেতে, বাজার শেষে বাড়ি ফেরার পথে অনেক বিপাকে পড়তে হয়। বর্ষাকালে নৌকা ছাড়া চলা অসম্ভব। যাদের নৌকা আছে, তারা চলতে পারে। আর যাদের নেই, তাদের দুর্বিষহ জীবন অতিবাহিত করতে হয়। আর যখন বর্ষা শুরু হয় বা শেষ দিকে নৌকা চালানো অসম্ভব। তখন যাদের নৌকা আছে, তাদের‌ও পড়তে হয় মহা দুর্বিষহে। তখন না নৌকা চলে, আর না খাল পাড়াবারের কোন পুল থাকে। বরংচ শীত, হেমন্ত, বসন্তে যেই বাঁশের সাঁকো তৈরি করা হয়, গ্রীষ্ম, শরতে সাঁকোর উপর হাঁটু জল পানি থাকে। আর বর্ষাকালে তো সাঁকোর উপর নৌকো চলে।
মাননীয় প্রধানমন্ত্রী জননেত্রী দেশরত্ন শেখ হাসিনার নিকট ৫ নং উত্তর উপাদী ইউনিয়ন পরিষদের সাধারণ জনগণের পক্ষে জনপ্রতিনিধির সবিনয় নিবেদন এইযে, ডিজিটাল বাংলাদেশের আধুনিকতার ধুম্রজালে আজো আমার এলাকা আধুনিক গ্রাম বাংলায় রূপান্তর হতে পারেনি।
অত‌এব,
মহাশয়ার নিকট আমার আকুল আবেদন এই যে, আমার নির্বাচনী এলাকাকে পর্যাপ্ত রাস্তাঘাট ও শিক্ষা ব্যবস্থার উন্নয়নের অগ্রযাত্রায় একটি আধুনিক বাংলা কলেজ এবং সাধারণ হত দরিদ্র পরিবারের সদস্যদের ফ্রি চিকিৎসার লক্ষ্যে অন্তত ৩০ শয্যা বিশিষ্ট একটি আধুনিক সরকারি হাসপাতাল স্হাপন করতে এলাকাবাসীর প্রতি মাননীয় প্রধানমন্ত্রী বঙ্গবন্ধু কন্যা শেখ হাসিনার সুদৃষ্টি কামনা করছি।
পরিশেষে দুই ছত্রে:-
উন্নয়নের প্রটোকলে; শেখ হাসিনার বাংলাদেশে,
ডিঙ্গাভাঙ্গার উন্নয়ন বলে; আধুনিকতায়ন নির্বিশেষে।
নিবেদক
পক্ষে
জনপ্রতিনিধি মোঃ শহিদুল্লাহ প্রধানীয়া।
চেয়ারম্যান, ৫ নং উঃ উপাদী ইউনিয়ন পরিষদ, মতলব দক্ষিণ, চাঁদপুর।
জমজম খাল ও বঙ্গবন্ধু বিল, উঃ ডিঙ্গা ভাঙ্গা, আড়ং বাজার, মতলব দক্ষিণ, চাঁদপুর।
শহীদ জিয়ার নামানুসারে জিয়ার বাজার, বাংলা বাজার, ডিঙ্গা ভাঙ্গা ঈদগাহ মার্কেট, ন‌ওগা আড়ং বাজার, বহরী আড়ং বাজার।
জমজম খাল
মোঃ লিয়াকত আলী প্রধানীয়া, সভাপতি, বাংলাদেশ আওয়ামী লীগ মতলব দক্ষিণ উপজেলা শাখা। মোঃ নাজিম উদ্দিন, সাবেক চেয়ারম্যান, ৫নং উঃ উপাদী ইউনিয়ন পরিষদ, মতলব দক্ষিণ, চাঁদপুর। মোঃ শহিদুল্লাহ প্রধানীয়া, চেয়ারম্যান, ৫ নং উঃ উপাদী ইউনিয়ন পরিষদ, মতলব দক্ষিণ, চাঁদপুর।
মোঃ শহিদুল্লাহ প্রধানীয়া, চেয়ারম্যান, ৫ নং উঃ উপাদী ইউনিয়ন পরিষদ।
পূর্বসূরী:- মোঃ নাজিম উদ্দিন, সাবেক চেয়ারম্যান।
কোতোয়ালী থানা, সিলেট

কোতোয়ালী বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন। জেলা প্রশাসকের কার্যালয়, সার্কিট হাউজ, এম.এ.জি. ওসমানী মেডিকেল কলেজসহ সিলেট শহরের অনেক গুরুত্বপূর্ণ স্থাপনা এই থানার অধীনে অবস্থিত।
কোতোয়ালী মডেল থানার মোট আয়তন ১৭.২২ বর্গ কিলোমিটার।
১৯৮৩ সালের ১২ ডিসেম্বর কোতোয়ালী মডেল থানা গঠিত হয়।
সিলেট সিটি কর্পোরেশনের মধ্যভাগে সুরমা নদীর উত্তর তীরে কোতোয়ালী মডেল থানার অবস্থান। এর পূর্বে শাহপরাণ থানা, উত্তরে বিমানবন্দর থানা ও জালালাবাদ থানা, পশ্চিমে জালালাবাদ থানা ও দক্ষিণ সুরমা থানা এবং দক্ষিণে দক্ষিণ সুরমা থানা অবস্থিত।
কোতোয়ালী থানার আওতাধীন সিলেট সিটি কর্পোরেশনের এলাকাসমূহ হল:
থাট্টা জেলা

থাট্টা জেলা (; ) পাকিস্তানের দক্ষিণে অবস্থিত, স্থানীয়ভাবে সিন্ধু প্রদেশের লার নামে পরিচিত একটি জেলা। এটি থাট্টার রাজধানী শহর। এখানে মকলির একটি বৃহৎ নেকরোপলিসের বাড়ি রয়েছে। ২০১৩ সালে নতুন সুজওয়াল জেলা গঠনের জন্য বিভিন্ন তহসিলকে আলাদা করে গঠন করা হয়।
জেলাটি বর্তমানে প্রশাসনিকভাবে ৪টি তহসিল নিয়ে গঠিত হয়েছে, যেখানে সুজাউল জেলার গঠনের আগে ৯ নম্বরে ছিল। এইগুলি হচ্ছে::
১৯৯৮ সালের আদমশুমারীর হিসাব অনুযায়ী থাট্টা, মিরপুর সাক্রো, কেটি বান্দার ও ঘোড়াবাড়ি তহসিলের মোট জনসংখ্যার ছিল প্রায় ৫,৮০,০০০ জন এর মত। এই তহসিলগুলির প্রধানত মাতৃভাষা ছিল সিন্ধি, যেখানে জনসংখ্যার প্রায় ৯৩% ব্যবহার করে থাকে, বাকী ২.১% উর্দু, ১.৫% পাঞ্জাবী, ১.২% বেলুচি এবং ১.২% পশতু ভাষা। থাট্টা পূর্ববর্তী সকল জেলার ধর্মের অবস্থান (পরবর্তীকালে পৃথক পৃথক সুজওয়াল জেলা সহ) নিম্নরূপ তুলে ধরা হল::
ভারতের সাধারণ নির্বাচন, ২০১৯

২০১৯ সালের ভারতীয় সাধারণ নির্বাচন ১১ ই এপ্রিল থেকে ১৯ শে মে ২০১৯ সাল পর্যন্ত ১৭ তম লোকসভা গঠনের জন্য অনুষ্ঠিত হয় সাতটিহবয়ে। ভোট গণনা ২৩ মে অনুষ্ঠিত হয়, এবং একই দিনে ফলাফল ঘোষণা করা হয়। 
অন্ধ্রপ্রদেশ, অরুণাচল প্রদেশ, ওড়িশা ও সিকিম রাজ্যের বিধানসভা নির্বাচনের সঙ্গেহব একযোগে সাধারণ নির্বাচন অনুষ্ঠিত হয়। 
৬৯ জন নির্বাচিত এমপি প্রথম-পূর্ব-পোস্ট-ভোট ব্যবহার করে একক সদস্যের নির্বাচনী এলাকা থেকে নির্বাচিত হবে। ভারতের রাষ্ট্রপতি- অ্যাংলো-ইন্ডিয়ান কমিউনিটির কাছ থেকে অতিরিক্ত দুইজন সদস্যকে মনোনীত করেন, যদি তিনি বিশ্বাস করেন যে সম্প্রদায়টি প্রতিনিধিত্বমূলক। 
যোগ্য ভোটাররা অবশ্যই ১৮ বা তার বেশি বয়সের নাগরিক, নির্বাচনী এলাকার সাধারণ এলাকার সাধারণ অধিবাসী এবং ভারতের নির্বাচন কমিশন কর্তৃক জারি করা বৈধ ভোটার সনাক্তকরণ কার্ড ধারণ করবে। নির্বাচনী বা অন্যান্য অপরাধের দোষী সাব্যস্ত কিছু মানুষকে ভোট থেকে নিষিদ্ধ করা হয়। 
এর আগে ধারণা ছিল যে মোদি সরকার ২০১৯ সালের সাধারণ নির্বাচনে বিরোধী ক্ষমতার ফ্যাক্টর মোকাবেলা করতে অগ্রসর হতে পারে, তবে বাজপেয়ী সরকারের পূর্বনির্ধারিত ভুল থেকে শিক্ষা নিয়ে সময়সূচী অনুযায়ী সাধারণ নির্বাচনের মাধ্যমে নির্বাচনে অংশ নেওয়ার সিদ্ধান্ত নিয়েছে। ভারতের নির্বাচন কমিশন (ইসিআই) কর্তৃক ১০ মার্চ ২০১৯ সালে ভতের সময়সূচি ঘোষণা করে, এর পরে নির্বাচনের আচরণবিধি কার্যকর প্রভাবের সঙ্গে প্রয়োগ করা হয়। 
২০১৯ সালের ১০ মার্চ নির্বাচন সময়সূচী ঘোষণা করা হয় এবং এর সাথে মডেলের আচরণবিধি কার্যকর হয়। 
২৩ মে থেকে গণনা শুরু হওয়ার সাথে নির্বাচন সাতটি পর্যায়ে অনুষ্ঠিত হবে। বিহার, উত্তরপ্রদেশ ও পশ্চিমবঙ্গে, নির্বাচনগুলি সাতটি পর্যায়ে অনুষ্ঠিত হবে। জম্মু ও কাশ্মিরের আনন্তানগ আসনের জন্য ভোট তিনটি পর্যায়ে অনুষ্ঠিত হবে। 
২০১৯ সালের ১২ জানুয়ারি ভারতীয় প্রধানমন্ত্রী নরেন্দ্র মোদি ভারতীয় জনতা পার্টির নির্বাচনী প্রচারাভিযান শুরু করেন, সরকারকে দ্বিতীয় মেয়াদে গঠনের জন্য। মন্তব্যকারীরা প্রস্তাব করেছেন যে মোদি ও বিজেপি ২০১৪ সালের প্রচারণার মতই ২০১৯ সালের নির্বাচনেও হিন্দু জাতীয়তাবাদের উপর তাদের প্রচারণা চালাবে, যা চাকরি সৃষ্টি ও অর্থনৈতিক উন্নয়নের মতো বিষয়গুলি উপেক্ষিত করবে। 
ভারতে ভোটিং অভিপ্রায়গুলি নির্ধারণের জন্য বিভিন্ন সংগঠন মতামত পোলিং করেছে। এই নির্বাচনে ফলাফল এই তালিকায় প্রদর্শিত হয়েছে। এই মতামত পোলের জন্য তারিখের পরিধি পূর্ববর্তী সাধারণ নির্বাচন, যা এপ্রিল ও মে ২০১৪ সালে অনুষ্ঠিত, বর্তমান দিন থেকে। <section begin="Opinionpolltable"/>
পশ্চিমবঙ্গে ভারতের সাধারণ নির্বাচন, ২০১৯

ভারতে ১৭তম লোকসভা গঠনের জন্য এপ্রিল এবং মে মাসে ২০১৯ সালের ভারতের সাধারণ নির্বাচন অনুষ্ঠিত হবে। নির্বাচনের আগেই যদি কাউন্সিলের মন্ত্রীরা ভারতের রাষ্ট্রপতির ১৬ তম লোকসভা ভেঙ্গে ফেলার সুপারিশ করেন তবে পূর্ববর্তী তারিখে নির্বাচন অনুষ্ঠিত হতে পারে। তবে সরকার ঘোষণা করেছে যে নির্বাচন সময়সূচি অনুযায়ী অনুষ্ঠিত হবে।
১২ মার্চ ২০১৯ সালের নির্বাচনে দলের সভাপতি মমতা ব্যানার্জ্জী নির্বাচনের জন্য দলের প্রার্থী ঘোষণা করেন। ৪১% প্রার্থী নারী ছিল। তালিকায় উল্লেখযোগ্য বর্জন ছিল দলের সাধারণ সম্পাদক সুব্রত বক্সী ও সুগতা বসু । হার্ভার্ড বিশ্ববিদ্যালয় থেকে সুগতা বোসকে অনুমতি দেওয়া হয় নি, যেখানে তিনি নির্বাচনে প্রতিদ্বন্দ্বী হওয়ার। তালিকাতে উল্লেখযোগ্য অন্তর্ভুক্তি ছিল বাংলা চলচ্চিত্র অভিনেত্রী মিমি চক্রবর্তী এবং নুসরত জাহান । 
উৎস: উৎস 
উৎস: সিপিআইএম পশ্চিমবঙ্গ , সিপিআইএম পশ্চিমবঙ্গ
সূত্র: সংবাদ জাতীয়
উৎস: অর্থনৈতিক টাইমস
সুজাওয়াল জেলা

সুজাওয়াল জেলা (এছাড়াও সাজাওয়াল বানান করা হয়ে থাকে; , ) পাকিস্তানের সিন্ধু প্রদেশে অবস্থিত একটি অন্যতম জেলা। এটি উত্তর ২৪°৩৬'২৩"এবং পূর্বের ৬৮°৪'১৯" দ্রাঘিমাংশে অবস্থিত এবং উত্তর-পশ্চিম সীমান্তে সিন্ধু নদীর তীরে অবস্থিত যেখানে থাট্টা জেলা থেকে আলাদা হয়েছে। জেলাটি প্রায় ৭৩৩৫ বর্গ কিমি এলাকা জুড়ে গঠিত হয়েছে।
সুজাওয়াল জেলা ৫টি তহসিলে নিয়ে গঠিত। নিম্নে তুলে ধরা হল:
১৯৯৮ সালের আদমশুমারীর হিসাব অনুসারে, জাতি, খারো চান, মিরপুর বাথরো, শাহবন্দর ও সুজাওয়ালের তহসিলের মোট জনসংখ্যা ছিল প্রায় ৫,৩০,০০০ জন। জেলাটির প্রধান ভাষা হচ্ছে সিন্ধি, যেখানে জনসংখ্যার প্রায় ৯৮.৬% মানুষ মাতৃভাষা হিসেবে ভাষাটি ব্যবহার করে থাকে।
তার্খুন

তার্খুন (বৈজ্ঞানিক নাম "Artemisia dracunculus") অ্যাস্টারসি (সূর্যমুখী) পরিবারের সুগন্ধী ঝাঁঝালো (তিক্ত) বহুবর্ষজীবী গুল্ম জাতীয় উদ্ভিদ। সোমরাজ (wormwood) ও সোমলতা (absinthe) নামক উদ্ভিদগুলির সাথে এর সম্পর্ক আছে। এটি ইংরেজি ভাষাতে "ট্যারাগন" (Tarragon) এবং ফরাসি ভাষাতে "এস্ত্রাগোঁ" (Estragon) নামে পরিচিত। তার্খুনের শুকানো পাতা ও ফুল রান্নায় (বিশেষত মাছ, মুরগী, ঝোল, সস, অমলেট, পনির, সবজি, টমেট, সালাদ ও আচারে) ঝাঁঝ বা তিক্ততা বাড়াতে ব্যবহার করা হয়। ফরাসি শৈলীর রন্ধনপ্রণালীতে এটিকে স্বাদগন্ধবর্ধক সূক্ষ্ম ভেষজ মিশ্রণের (Les fines herbes "লে ফিন জের্ব") একটি উপাদান হিসেবে প্রায়শই ব্যবহার করা হয়। তার্খুনের টাটকা পাতা সালাদে ব্যবহার করা হয়। এছাড়া ভিনেগার এবং সরিষা ভর্তায় টাটকা তার্খুন যোগ করে একটি স্বাদবর্ধক আচার বা সস হিসেবে ব্যবহার করা হয়। ১৮৭৩ সালে আলেক্সঁদ্র দ্যুমা তার রান্নার অভিধানে (Petit Dictionnaire de la cuisine "প্যতি দিকসিওনের দ্য লা কুইজিন") লেখেন যে "তার্খুন ছাড়া ভাল ভিনেগারই হয় না।" ("il n’y a pas de bon vinaigre sans estragon" "ইল নিয়া পা দ্য বোঁ ভিনেগ্র্‌ সঁ জেস্ত্রাগোঁ")
তার্খুন উদ্ভিদটি সাইবেরিয়া এবং মধ্য এশিয়ার কাস্পিয়ান সাগরের উপকূলবর্তী অঞ্চলের দেশজ উদ্ভিদ। ফরাসি তার্খুন (Artemisia dracunculus sativus) নামের উদ্ভিদটির একটি উপপ্রজাতি পশ্চিম ইউরোপে (বিশেষত ফ্রান্স ও স্পেনে) এবং উত্তর আমেরিকাতেও চাষ করা হয়। রুশ তার্খুন (Artemisia dracunculus dracunculoides) নামের আরেকটি উপপ্রজাতিও আছে। তার্খুন উদ্ভিদের পাতাগুলি উজ্জ্বল সবুজ বর্ণের হয়ে থাকে, এর গন্ধ উষ্ণ। এর স্বাদ অনেকটা মৌরির মত। উদ্ভিদটি প্রায় ২ ফুট উঁচু হয়ে থাকে। এর ফুলগুলি ছোট হলদে সবুজ রঙের হয়ে থাকে ও যবের ফুলের মত বহু শাখাতে গুচ্ছে গুচ্ছে থাকে। তার্খুনে ০.৩ থেকে ১ শতাংশ মৌলিক তেল থাকে, যার মূল উপাদান মিথাইল চাভিকল।
উদ্ভিদটির লাতিন বৈজ্ঞানিক নামটির অর্থ "ছোট ড্রাগন", সম্ভবত এর ড্রাগনসদৃশ শেকড়গুলির কারণে। প্রাচীন গ্রিক উদ্ভিদবিদ দিওস্কোরিদুস এটিকে "ড্রাগন ভেষজ" হিসেবে উল্লেখ করেছিলেন। অতীতে অনেকে বিশ্বাস করতেন যে তার্খুনের পাতার রস দিয়ে সাপের কামড়ের বিষ থেকে সুস্থ হওয়া যায়। এমনকি ইবনে সিনাও বিষধর ভাইপার সাপের কামড়ের ক্ষেত্রে তার্খুন ব্যবহারের পরামর্শ দেন। মধ্যযুগের শেষভাগ থেকেই তার্খুনের টাটকা পাতা ইউরোপের রান্নায় ব্যবহৃত হওয়া শুরু হয়। অ্যালকোহল বা মদ্যপানীয়তে তার্খুন পাতা ডুবিয়ে ভিজিয়ে রাখলে পানীয়টি সুগন্ধী ও ঝাঁঝালো হয়। শুকিয়ে ফেললে তার্খুনের সুগন্ধ প্রায় পুরোটাই চলে যায়, তবে তেলে বা অ্যালকোহলে ডুবিয়ে রেখে এটিকে সংরক্ষণ করা যায়। মুখরোচক বা হজমী হিসেবেও এর ব্যবহার আছে।
উপাদী দক্ষিণ ইউনিয়ন

উপাদী দক্ষিণ বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।
উপাদী দক্ষিণ ইউনিয়নের আয়তন ৩,৭১৫ একর।
২০১১ সালের পরিসংখ্যান অনুযায়ী উপাদী দক্ষিণ ইউনিয়নের জনসংখ্যা ২২,৪৮৪ জন। এর মধ্যে পুরুষ ১০,০৯৬ জন এবং মহিলা ১২,৩৮৮ জন। মোট পরিবার ৪,৬৯৬টি।
মতলব দক্ষিণ উপজেলার সর্ব-দক্ষিণে উপাদী দক্ষিণ ইউনিয়নের অবস্থান। এ ইউনিয়নের পশ্চিমে মতলব পৌরসভা, উত্তরে উপাদী উত্তর ইউনিয়ন ও হাজীগঞ্জ উপজেলার রাজারগাঁও উত্তর ইউনিয়ন, পূর্বে হাজীগঞ্জ উপজেলার বাকিলা ইউনিয়ন এবং দক্ষিণে চাঁদপুর সদর উপজেলার শাহ মাহমুদপুর ইউনিয়ন ও আশিকাটি ইউনিয়ন অবস্থিত।
উপাদী দক্ষিণ ইউনিয়ন মতলব দক্ষিণ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী উপাদী দক্ষিণ ইউনিয়নের সাক্ষরতার হার ৫৯.৬%।
রাধুনি

রাধুনি বা চন্দনি (বৈজ্ঞানিক নাম "Trachyspermum roxburghianum" বা "Carum roxburghianum") এপিয়াসি পরিবারের একটি সপুষ্পক উদ্ভিদ। দক্ষিণ এশিয়া, দক্ষিণ-পূর্ব এশিয়া ও ইন্দোনেশিয়াতে এটি প্রচুর চাষ করা হয়। বাংলাদেশ এবং ভারতের পশ্চিমবঙ্গে এর শুকানো সুগন্ধী ফল বা বীজ বাঙালি শৈলীর রন্ধনপ্রণালীতে প্রায়শই ব্যবহার করা হয়, যদিও পশ্চিমবঙ্গ ছাড়া ভারতের বাকী অংশে এর ব্যবহার বিরল। রাঁধুনি উদ্ভিদের টাটকা পাতা থাইল্যান্ডে ভেষজ হিসেবে এবং মিয়ানমার ও শ্রীলঙ্কাতে ঔষধি হিসেবে ব্যবহৃত হয়।
রাঁধুনির ক্ষুদ্র শুকানো ফল বা বীজগুলি দেখতে জোয়ান, পাথুনি ও শা-জিরার বীজের মত। পাথুনির বীজের সাথে দেখতে ও স্বাদে কাছাকাছি বলে এগুলিকে একটির সাথে আরেকটি ভুল করা হয় এবং বদলি হিসেবেও ব্যবহার করা হয়।
বাংলায় রাধুনি নামে পরিচিত এই উদ্ভিদটি হিন্দি ও উর্দু ভাষাতে আজমোদ (अजमोद/ اجمود), সংস্কৃত ভাষাতে আজমোদা বা আজমোদিকা (अजमोद বা अजमोदिका), বর্মী ভাষাতে "কান্ত-বালু" এবং থাই ভাষাতে "ফাক চি লোম" নামে পরিচিত।
রাধুনি খুবই ঝাঁঝালো একটি মসলা। এর গন্ধ বিলাতি রাধুনির মত কিন্তু স্বাদে পাথুনির মত। দুই চিমটি রাধুনি দিলেই তরকারির গন্ধ সম্পূর্ণ বদলে যায়। বাঙালি শৈলীর রন্ধনপ্রণালীতে গোটা বীজ খুব গরম তেলে দ্রুত ভেজে ফাটিয়ে ব্যবহার করা হয়। কখনও কখনও বাংলার স্থানীয় পাঁচফোড়ন নামের পাঁচমিশালি মসলার মিশ্রণে কালো সরিষার বীজের পরিবর্তে রাধুনির বীজ ব্যবহার করা হয়। পাঁচফোড়নের বাকী উপাদানগুলি হল জিরাবীজ, মেথিবীজ, মৌরিবীজ ও কালোজিরা বীজ। আচার বানাতেও এর ব্যবহার আছে।
এডমান্ড স্পেন্সার

এডমান্ড স্পেন্সার (; ১৫৫২/৫৩ - ১৩ জানুয়ারি ১৫৯৯) ছিলেন একজন ইংরেজ কবি। তিনি টিউডর রাজবংশ ও প্রথম এলিজাবেথকে নিয়ে মহাকাব্য ও কল্পনাধর্মী রুপক কবিতা "দ্য ফেয়ারি কুইন" রচনার জন্য বিখ্যাত। তিনি আধুনিক ইংরেজি ছন্দের অন্যতম সেরা কারিগর হিসেবে বিবেচিত এবং তাকে প্রায়ই ইংরেজি ভাষার অন্যতম সেরা কবি হিসেব গণ্য করা হয়।
এডমান্ড স্পেন্সার ১৫৫২ বা ১৫৫৩ সালে লন্ডনের ইস্ট স্মিথফিল্ডে জন্মগ্রহণ করেন, তার সঠিক জন্ম তারিখ নিয়ে এখনো সংশয় রয়েছে। তার পিতামাতার সুস্পষ্ট পরিচয়ও পাওয়া যায়নি। ধারণা করা হয় তার পিতা জন স্পেন্সার একজন দর্জি ছিলেন। শৈশবে তিনি লন্ডনের মার্চেন্ট টেলরস স্কুলে পড়াশোনা করেন এবং সেখানে তিনি মূলত লাতিন ভাষা অধ্যয়ন করতেন। পাশাপাশি তিনি কিছু হিব্রু ও গ্রিক ভাষা এবং সঙ্গীত নিয়ে পড়াশোনা করেন।
১৫৬৯ সালে ১৬ বছর বয়সে তিনি ষোড়শ শতাব্দীর ফরাসি কবি জোয়াকিম দ্যু বেলার কবিতার ইংরেজি ভাষান্তর এবং ইতালীয় কবি পেত্রার্কের কবিতার ফরাসি ভাষান্তরের অনুবাদ করেন, যা একটি ক্যাথলিক-বিরোধী প্রোস ট্রাক্ট, "আ থিয়েটার ফর ভলুপটাস ওয়ার্ল্ডলিংস"-এ প্রকাশিত হয়। এই লেখাগুলো প্রকাশ করেন এই ট্র্যাক্টের প্রধান লেখক ফ্লেমিশ প্রবাসী জান বাপ্তিস্তা ভ্যান ডার নুট।
১৫৬৯ সালের মে মাসে তিনি ক্যামব্রিজ বিশ্ববিদ্যালয়ের পেমব্রোক হলে (বর্তমান পেমব্রোক কলেজ) ভর্তি হন। সেখানে তিনি 'সিজার' শ্রেণির শিক্ষার্থী ছিলেন, যিনি দরিদ্রতার কারণে খাদ্য ও কম ফি'র বিনিময়ে বিভিন্ন ধরনের কাজ করতে হত। ১৫৭৩ সালে তিনি স্নাতক ডিগ্রি অর্জন করেন। এক মহামারির কারণে স্পেন্সার ১৫৭৪ সালে ক্যামব্রিজ ত্যাগ করেন, কিন্তু পরবর্তী কালে ফিরে এসে তিনি ১৫৭৬ সালে স্নাতকোত্তর ডিগ্রি অর্জন করেন। ক্যামব্রিজে থাকাকালীন গ্যাব্রিয়েল হার্ভির সাথে তার বন্ধুত্ব হয় এবং তাদের কবিতার ভাবাদর্শের ভিন্নতা থাকলেও তারা একে অপরের সাথে পরামর্শ করতেন।
গ্রাম উন্নয়ন সমিতি (নেপাল)

গ্রাম উন্নয়ন সমিতি বা গ্রাম বিকাশ সমিতি () নেপালের স্থানীয় বিকাশ মন্ত্রণালয়ের সর্বনিম্ন প্রশাসনিক স্তর। প্রতিটি জেলায় একাধিক গ্রাম উন্নয়ন সমিতি ছিল, যা ছিল পৌরসভার অনুরূপ কিন্তু জনসাধারণ-সরকারী যোগাযোগ ও প্রশাসন পৌরসভা থেকে কিছুটা বৃহত্তর ছিল। নেপালে ৩,১৫৭টি গ্রাম উন্নয়ন সমিতি ছিল। প্রতিটি গ্রাম উন্নয়ন সমিতি জেলার জনসংখ্যার উপর নির্ভর করে একাধিক (গড়ে নয়টি) ওয়ার্ডে () বিভক্ত ছিল।
গ্রাম উন্নয়ন সমিতি গঠনের উদ্দেশ্য ছিল:
১০ মার্চ ২০১৭ সালে গ্রাম উন্নয়ন সমিতি ব্যবস্থা বিলুপ্তি করা হয় ও এর পরিবর্তে গাওঁ পালিকা চালু করা হয়। এর আগে ১৯৯০ সালে পঞ্চায়েত ব্যবস্থা বাতিল করা হয়েছিল ও তার বদলে গ্রাম উন্নয়ন সমিতি চালু করা হয়েছিল।
জন ডুয়ি

জন ডুয়ি (২০ অক্টোবর, ১৮৫৯-১ জুন,১৯৫২) ছিলেন যুক্তরাষ্ট্রের একজন দার্শনিক, মনোবিজ্ঞানী এবং শিক্ষা সংস্কারক। তিনি প্রয়োগবাদী দর্শনের প্রথম সারির একজন প্রবক্তা ও কার্যকরী মনোবিজ্ঞানের অন্যতম একজন জনক। ২০০২ সালে প্রকাশিত "রিভিউ অফ জেনারেল সাইকোলজির" জরিপ অনুযায়ী সবচেয়ে বেশিবার উল্লেখ করা হয়েছে বিংশ শতাব্দীর এমন মনোবিজ্ঞানীদের তালিকায় তিনি তিরানব্বইতম স্থান অধিকার করেছেন। ডুয়ি ছিলেন একজন বহুল পরিচিত বুদ্ধিজীবী যিনি প্রগতিশীল শিক্ষা এবং উদারতাবাদী চিন্তাধারার একজন কঠোর সমর্থক ছিলেন। শিক্ষা ছাড়াও ডুয়ি অধিবিদ্যা, জ্ঞানতত্ত্ব, নন্দনতত্ব, শিল্প, যুক্তিবিজ্ঞান, সামাজিক তত্ত্ব, এবং নৈতিকতা সহ অন্যান্য অনেক বিষয়ের ওপর লেখালেখি করেছেন। তিনি বিংশ শতাব্দীর অন্যতম প্রধান একজন শিক্ষা সংস্কারক ছিলেন।
করাচি কেন্দ্রীয় জেলা

করাচি কেন্দ্রীয় জেলা () পাকিস্তানের সিন্ধু প্রদেশের করচী বিভাগের একটি প্রশাসনিক জেলা। এটি করাচির কেন্দ্রীয় অঞ্চলে অবস্থান করছে।
২০০০ সালে জেলাটি বিলুপ্ত ঘোষণা করা হয় এবং লিয়াকতবাদ শহর, উত্তর নাজিমাবাদ শহর, গুলবার্গ শহর এবং নতুন করাচি শহর নিয়ে মোট ৪টি শহর বিভক্ত করে গঠন করা হয়েছে।
এরপর ২০১১ সালের ১১ জুলাই তারিখে, সিন্ধু সরকার পুনরায় করাচি কেন্দ্রীয় জেলা হিসেবে পূর্বের নামে ফিরিয়ে আনে।
পূর্ব করাচি জেলা

পূর্ব করাচি জেলা () পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পূর্ব অংশে অবস্থিত।
২০০০ সালে জেলাটি বিলুপ্ত ঘোষণা করা হয় এবং ৪টি শহরে বিভক্ত করে গঠন করা হয়:
এরপর ২০১১ সালের ১১ জুলাই তারিখে, সিন্ধু সরকার পুনরায় পূর্ব করাচি জেলা হিসেবে পূর্বের নামে ফিরিয়ে আনে।
দক্ষিণ করাচি জেলা

দক্ষিণ করাচি জেলা ( ) পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। জেলাটি করাচির দক্ষিণ অঞ্চলে অবস্থান করে গঠিত হয়েছে।
দক্ষিণ করাচি জেলা দেশের অর্থনীতির অন্যতম ভিত্তি হিসেবে পরিচিত। এছাড়াও এখানে অনেক পৌরসভা, কোম্পানি এবং ব্যাংকের প্রধান কার্যালয় রয়েছে। রাজ্যপালের বাড়ী, প্রধানমন্ত্রীর কার্যালয়, সিন্ধু পরিষদ, হাইকোর্ট, বিভিন্ন দেশের দূতাবাস ও কনস্যুলেট এবং অন্যান্য সরকারি অফিসও রয়েছে।
২০০০ সালে জেলাটি বিলুপ্ত ঘোষণা করা হয় এবং জামশেদ শহর ও সদর শহর নামে ২টি শহরে বিভক্ত করে গঠন করা হয়।
এরপর ২০১১ সালের ১১ জুলাই তারিখে, সিন্ধু সরকার পুনরায় দক্ষিণ করাচি জেলা হিসেবে পূর্বের নামে ফিরিয়ে আনা হয়।
পশ্চিম করাচি জেলা

পশ্চিম করাচি জেলা () পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পশ্চিম অংশে অবস্থিত।
২০০০ সালে জেলাটি বিলুপ্ত ঘোষণা করা হয় এবং ৫টি শহরে বিভক্ত করে গঠন করা হয়:
এরপর ২০১১ সালের ১১ জুলাই তারিখে, সিন্ধু সরকার পুনরায় পশ্চিম করাচি জেলা হিসেবে পূর্বের নামে ফিরিয়ে আনা হয়।
করাঙ্গি জেলা

করাঙ্গি জেলা () করাচীর ৬টি প্রশাসনিক জেলার মধ্যে অন্যতম একটি জেলা। এটি পাকিস্তানের সিন্ধু প্রদেশের করাচী বিভাগের অন্যতম অংশ। জেলাটি আর আগে পূর্ব করাচী জেলার অংশ ছিল এবং পরবর্তীতে ২০১৩ সালের নভেম্বর মাসে এটি আলাদা করে একটি নতুন জেলা করা হিসেবে মর্যাদা পায়।
মুহাজির সম্প্রদায়ের সংখ্যাগরিষ্ঠ জেলাটি বেলুচ, পশতুন, সিন্ধি, পাঞ্জাবী এবং অন্যান্য জাতিগতভাবে অনুসরণ করে থাকে।
জেলাটি তীব্র পানি সংকট এবং দূষণ সমস্যা ভোগ করে থাকে।
মালির জেলা

মালির জেলা ( ) পাকিস্তানের সিন্ধু প্রদেশের করাচী বিভাগের একটি প্রশাসনিক জেলা।
২০০০ সালে জেলাটি বিলুপ্ত ঘোষণা করা হয় এবং ৩টি শহরে বিভক্ত করে গঠন করা হয়:
এরপর ২০১১ সালের ১১ জুলাই তারিখে, সিন্ধু সরকার পুনরায় মালির জেলা হিসেবে পূর্বের নামে ফিরিয়ে আনা হয়।
মাগুরা মেডিকেল কলেজ

মাগুরা মেডিকেল কলেজ বাংলাদেশের মাগুরা জেলায় অবস্থিত একটি সরকারি মেডিকেল কলেজ। ২০১৮ সালে এটি স্থাপিত হয়।
২০১৯ সালের ১০ জানুয়ারি ৫০ জন (যার যধ্যে ২৩ জন ছাত্র ছিলেন) শিক্ষার্থী নিয়ে মাগুরা সদর হাসপাতালে প্রতিষ্ঠানটির অস্থায়ী ক্যাম্পাসে যাত্রা শুরু করে। স্থায়ী ক্যাম্পাস তৈরীর জন্য মাগুরা শহরের অদূরে পারলা-গোয়ালখালী মৌজায় ২৫ একর জমি নির্ধারণ করা হয়।
বর্তমানে এখানে একজন অধ্যক্ষ (প্রফেসর),এক জন সহযোগী অধ্যাপক, ৬ জন সহকারী অধ্যাপক, ৯ জন প্রভাষক রয়েছে। মোট ১৭ জন শিক্ষক আছে।
ছাত্রদের জন্য ২ টি ও ছাত্রীদের জন্য ১টি অস্থায়ী আবাসন হলের মাধ্যমে নিরাপদ বাসস্থান ও খাদ্য সরবরাহ নিশ্চিত করা হচ্ছে।
চাঁদপুর মেডিকেল কলেজ

চাঁদপুর মেডিকেল কলেজ বাংলাদেশের চাঁদপুরে অবস্থিত একটি সরকারি মেডিকেল কলেজ। এটি ২০১৮ সালে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয়ের অধিভুক্ত।
বাংলাদেশ সরকারের তৎকালীন প্রধানমন্ত্রী শেখ হাসিনা ০১ এপ্রিল, ২০১৮ সালে চাঁদপুরে অনুষ্ঠিত এক জনসভায় চাঁদপুর মেডিকেল কলেজ স্থাপনের ঘোষণা প্রদান করেন। এর ফলশ্রুতিতে ২০১৮-২০১৯ এমবিবিএস শিক্ষাবর্ষে ১ম ব্যাচে ৫০ জন শিক্ষার্থী ভর্তির মাধ্যমে ১০ জানুয়ারি, ২০১৯ সালে চাঁদপুর মেডিকেল কলেজের একাডেমিক কার্যক্রমের আনুষ্ঠানিক যাত্রা শুরু হয়। স্বাস্থ্য শিক্ষা ও পরিবার কল্যাণ বিভাগের চিকিৎসা শিক্ষা-১ অধিশাখার ১৯ নভেম্বর ২০১৮ তারিখের পত্র অনুযায়ী ২৫০ শয্যা বিশিষ্ট চাঁদপুর জেনারেল হাসপাতালের ৪র্থ তলার উত্তর পার্শ্বের ১৩টি কক্ষ নিয়ে অস্থায়ী ক্যাম্পাস হিসেবে কলেজের একাডেমিক ও প্রশাসনিক কার্যক্রম শুরু হয়। পরবর্তীতে নিজস্ব মেডিকেল কলেজ হাসপাতাল চালু না হওয়া পর্যন্ত ২৫০ শয্যা বিশিষ্ট চাঁদপুর জেনারেল হাসপাতাল-কে অস্থায়ীভাবে চাঁদপুর মেডিকেল কলেজ হাসপাতাল হিসেবে ব্যবহারের প্রশাসনিক অনুমোদন প্রদান করা হয়। অত্র কলেজে ২০১৮-১৯ থেকে ২০২২-২৩ শিক্ষাবর্ষ পর্যন্ত প্রতিটি শিক্ষাবর্ষে ৫০ জন করে এমবিবিএস শিক্ষার্থী ভর্তির সরকারি অনুমোদন রয়েছে এবং ২০২৩-২০২৪ শিক্ষাবর্ষ হতে আসন সংখ্যা বৃদ্ধি করে মোট ৭৫ জন করা হয়েছে। বর্তমানে ২০২৩-২০২৪ শিক্ষাবর্ষ পর্যন্ত অত্র কলেজে ৩২৫ জন এমবিবিএস শিক্ষার্থী অধ্যয়নরত আছেন। পুরুষ শিক্ষার্থীদের জন্য ভাড়াকৃত বাড়ি ও মহিলা শিক্ষার্থীদের জন্য ২৫০ শয্যা বিশিষ্ট চাঁদপুর জেনারেল হাসপাতালের আবাসিক কোয়ার্টার এর শূন্য ইউনিটগুলোকে হোস্টেল হিসাবে ব্যবহার করা হচ্ছে। এছাড়া নতুন একটি ছাত্রী হোস্টেল ও ইন্টার্নী হোস্টেল ভাড়া নেয়ার প্রক্রিয়া চলমান আছে। চাঁদপুর শহরের অদূরে অত্র কলেজের স্থায়ী ক্যাম্পাস স্থাপনের নিমিত্তে সম্প্রতি একনেক কর্তৃক চাঁদপুর মেডিকেল হাসপাতাল ও নার্সিং কলেজ প্রজেক্ট শীর্ষক ডিপিপি অনুমোদিত হয়েছে।
নেত্রকোণা মেডিকেল কলেজ

<nowiki> </nowiki>নেত্রকোণা মেডিকেল কলেজ বাংলাদেশের ময়মনসিংহ বিভাগে নেত্রকোনা জেলায় অবস্থিত একটি রাষ্ট্রায়ত্ত চিকিৎসা শিক্ষা প্রতিষ্ঠান। এটি ২০১৮ সালে প্রতিষ্ঠিত হয়। ঢাকা বিশ্ববিদ্যালয়ের চিকিৎসা অনুষদের অন্তর্ভুক্ত এই মেডিকেল কলেজটি ২০১৯ সালের ১০ জানুয়ারি ৫০ জন শিক্ষার্থী নিয়ে যাত্রা শুরু করে। বর্তমানে নেত্রকোনা সদর হাসপাতালে প্রতিষ্ঠানটির অস্থায়ী ক্যাম্পাস অবস্থিত। নেত্রকোনা বিশ্ববিদ্যালয়ের পার্শ্ববর্তী প্রায় পঞ্চাশ একর এলাকা নিয়ে স্থায়ী ক্যাম্পাস স্থাপনের কার্যক্রম চলমান আছে।
জ্যাকোবাবাদ জেলা

জ্যাকোবাবাদ জেলা পাকিস্তানের সিন্ধু প্রদেশে অবস্থিত একটি জেলা। এটি বেলুচিস্তানকে সাথে নিয়ে প্রাদেশিক সীমানা দিয়ে সিন্ধুর উত্তরে অবস্থান করছে। এর সদর দপ্তর হচ্ছে জ্যাকোবাবাদ নামক শহর, যেটি ১৮৪৭ সালে জেনারেল জন জ্যাকব প্রতিষ্ঠিত করেছিলেন।
জ্যাকোবাবাদের জেলা পরিষদ ৪৪ টি ইউনিয়ন পরিষদ রয়েছে, ২ টি পৌরসভার কমিটি এবং ৩টি শহর কমিটি রয়েছে: 
জেলা প্রশাসনিকভাবে নিম্নোক্ত তহসিলে বিভক্ত।
১৯৯৮ সালের আদমশুমারীর হিসাব অনুসারে, গার্হি খাইরো, জ্যাকোবাবাদ এবং থুল তহসিলের ৯৩% জনসংখ্যার প্রথম ভাষা সিন্ধি ছিল, এছাড়াও বাকী ৩.৬% জনগোষ্ঠির ভাষা ছিল বেলুচি।
শিলিগুড়ি মহিলা মহাবিদ্যালয়

শিলিগুড়ি মহিলা মহাবিদ্যালয়, ১৯৮১ সালে শিলিগুড়ি শহরে প্রতিষ্ঠিত একটি মহিলা মহাবিদ্যালয়। মহাবিদ্যালয়টিতে কলা বিষয়ে স্নাতক পাঠ উপলব্ধ। ক্যাম্পাস দার্জিলিং জেলায় অবস্থিত। এটি উত্তরবঙ্গ বিশ্ববিদ্যালয় থেকে অনুমোদিত। 
কলেজটি গ্রান্টস কমিশন (ইউজিসি) দ্বারা স্বীকৃত।
নেতাজী নগর ডে কলেজ

নেতাজী নগর ডে কলেজ বিশ্ববিদ্যালয় অনুদান কমিশন (ইউজিসি) দ্বারা স্বীকৃত। সম্প্রতি, কলেজটিকে জাতীয় মূল্যায়ন ও অনুমোদন পরিষদ (এনএএসি) দ্বারা বি + গ্রেড প্রদান করা হয়েছে।
প্রিয়.কম

প্রিয়.কম বাংলাদেশের বাংলাভাষার একটি সংবাদভিত্তিক ওয়েব পোর্টাল যেটি ২০১১ সালে জাকারিয়া স্বপন কর্তৃক প্রতিষ্ঠিত হয়েছিল। এটি দেশ ও দেশের বাইরের বিভিন্ন ধরনের খবর নিজেদের ওয়েবসাইটে প্রকাশ করে থাকে।
২০১১ সালে ঢাকায় জাকারিয়া স্বপন হাত ধরে প্রিয়.কম যাত্রা শুরু করেছিল। এটি বাংলাদেশ লিমিটেড অফ সফটওয়্যার অ্যান্ড সার্ভিসেস (বেসিস)-এর তালিকাভুক্ত কোম্পানিগুলির মধ্যে একটি।
সওদা.কম নামে একটি নিলাম ও অনলাইন দোকান শুরু করে প্রিয়.কম। এতে শিল্পী শাহাবুদ্দিন আহমেদের ছবিও নিলামে উঠে।
এডি মার্ফি

এডওয়ার্ড রিগান মার্ফি (; জন্ম: ৩ এপ্রিল ১৯৬১) হলেন একজন মার্কিন কৌতুকাভিনেতা, অভিনেতা, চিত্রনাট্যকার, গায়ক ও চলচ্চিত্র প্রযোজক। মার্ফি ১৯৮০ থেকে ১৯৮৪ সাল পর্যন্ত "স্যাটারডে নাইট লাইভ" অনুষ্ঠানের নিয়মিত অভিনয়শিল্পীদের একজন ছিলেন। তিনি স্ট্যান্ড-আপ কৌতুকাভিনেতা হিসেবে অসংখ্য কাজ করেছেন এবং কমেডি সেন্ট্রাল-এর সর্বকালের সেরা স্ট্যান্ড-আপস তালিকায় তার অবস্থান ১০।
চলচ্চিত্রে অভিনয়ের জন্য মার্ফি একটি একাডেমি পুরস্কার ও একটি বাফটা পুরস্কারের মনোনয়ন লাভ করেছেন এবং পাঁচটি মনোনয়ন থেকে একটি গোল্ডেন গ্লোব পুরস্কার ও দুটি মনোনয়ন থেকে একটি স্ক্রিন অ্যাক্টরস গিল্ড পুরস্কার অর্জন করেছেন। তিনি "ফোর্টি এইট আওয়ার্স" (১৯৮২) চলচ্চিত্রে অভিনয় করে সেরা নবাগত অভিনেতা বিভাগে গোল্ডেন গ্লোব পুরস্কারের মনোনয়ন এবং "ট্রেডিং প্লেসেস" (১৯৮৩), "বেভারলি হিল কপ" (১৯৮৪) ও "দ্য নাটি প্রফেসর" (১৯৯৬) চলচ্চিত্রে অভিনয় করে সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০০১ সালে "শ্রেক" চলচ্চিত্রে ডঙ্কি চরিত্রে কণ্ঠ প্রদান করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। এখন পর্যন্ত মার্ফিই একমাত্র ব্যক্তি, যিনি কণ্ঠ অভিনয়ের জন্য বাফটা পুরস্কারের মনোনয়ন লাভ করেন। ২০০৬ সালে "ড্রিমগার্লস" চলচ্চিত্রে গায়ক জেমস "থান্ডার" আর্লি চরিত্রে অভিনয় করে তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কার অর্জন করেন।
চলচ্চিত্রে অবদানের জন্য ১৯৯৬ সালে হলিউড ওয়াক অব ফেমে তার নামাঙ্কিত একটি তারকা খচিত হয়। ২০১৫ সালে জন এফ. কেনেডি সেন্টার ফর দ্য পারফরমিং আর্টস তাকে মার্কিন হাস্যরসের জন্য মার্ক টোয়াইন পুরস্কারে ভূষিত করে।
মার্ফি ১৯৬১ সালের ৩রা এপ্রিল নিউ ইয়র্ক সিটির ব্রুকলিন শহরে জন্মগ্রহণ করেন। তার মাতা লিলিয়ান (লেনি) একজন টেলিফোন অপারেটর এবং পিতা চার্লস এডওয়ার্ড মার্ফি একজন ট্রানজিট পুলিশ কর্মকর্তা ও অপরিপক্ক অভিনেতা ও কৌতুকাভিনেতা ছিলেন। তার বড় ভাই কৌতুকাভিনেতা চার্লি মার্ফি (১৯৫৯-২০১৭)। ১৯৬৯ সালে তার যখন আট বছর বয়স, তখন তার পিতা মারা যান।
রাইজিংবিডি.কম

রাইজিংবিডি.কম একটি বাংলাদেশী অনলাইন নিউজ পোর্টাল, যা বাংলা ও ইংরেজি ভাষায় সংবাদ প্রকাশ করে থাকে। ২০১৩ সালে যাত্রা শুরু করা পত্রিকাটির মালিক ওয়ালটন গ্রুপ। এর ওয়েবসাইটের ঠিকানা হলো risingbd.com । ২০১৮ সালে বিটিআরসি এই পত্রিকাটি সাময়িক বন্ধ করে দিয়েছিল।
২০১২ সালে রাইজিংবিডি.কম ওয়েবসাইটটি চালু হলেও আনুষ্ঠানিকভাবে এটি ২০১৩ সালের ২৬ এপ্রিল যাত্রা শুরু করে। নিউজপোর্টালটির মালিক ওয়ালটন গ্রুপ। ২০২০ সালের ৩০ জুলাই রাইজিংবিডি.কম বাংলাদেশ সরকারের তথ্য মন্ত্রণালয়ের অনুমোদন পেয়েছে।
রাইজিংবিডির প্রকাশক এস এম জাহিদ হাসান। সাংবাদিক তাপস রায় রাইজিংবিডির নির্বাহী সম্পাদকের দ্বায়িত্ব পালন করছেন।
সংবাদমাধ্যমটি জাতীয়, রাজনীতি, অর্থনীতি, সারা বাংলা, আন্তর্জাতিক, খেলাধুলা, চাকরি, বিনোদন, সাতসতেরো, ক্যাম্পাস ও অন্যান্য বিষয়ে নিয়মিত সংবাদ প্রকাশ করে।
শহীদ বীরশ্রেষ্ঠ ফ্লাইট লেফটেন্যান্ট মতিউর রহমান স্টেডিয়াম

শহীদ বীরশ্রেষ্ঠ ফ্লাইট লেফটেন্যান্ট মতিউর রহমান স্টেডিয়াম (পূর্বনাম মুন্সীগঞ্জ স্টেডিয়াম) ১৯৭৪ সালে প্রতিষ্ঠিত বাংলাদেশের একটি স্টেডিয়াম, যেটি মুন্সীগঞ্জ জেলায় অবস্থিত। স্টেডিয়ামটি ক্রিকেট, ফুটবল ছাড়াও বিভিন্ন রকম খেলার জন্য ব্যবহৃত হয়ে থাকে। ২০১১ সালের অক্টোবরে বীরশ্রেষ্ঠ ফ্লাইট লেফটেন্যান্ট মতিউর রহমানের নামে নামকরণ করা হয়।
স্টেডিয়ামটি বাংলাদেশ প্রিমিয়ার লিগ ফুটবলের ২০২১ সালের মৌসুমে খেলার জন্য অভিষিক্ত হয়। ২০২২ মৌসুমে স্টেডিয়ামটি শেখ জামাল ধানমন্ডি ও সাইফ স্পোর্টিং ক্লাবের স্বাগতিক মাঠ হিসেবে ব্যবহার করা হয়েছে।
এ স্টেডিয়ামের তিন দিকে আছে একতলা গ্যালারি পরিবেষ্টিত। দর্শক ধারণক্ষমতা ন্যুনতম ৮ হাজার।
তাপগতিবিদ্যার শূন্যতম সূত্র

তাপগতিবিদ্যার শূন্যতম সূত্র () হল যদি দুইটি তাপীয় ব্যবস্থা তৃতীয় একটি তাপীয় ব্যবস্থার সাথে তাপীয় সাম্যবস্থায় থাকে তবে ঐ দুইটি তাপীয় ব্যবস্থা নিজের তাপীয় সাম্যবস্থায় থাকবে।
দুটি সিস্টেমকে তাপীয় সাম্যাবস্থায় বলা হয় যদি তারা কেবল তাপের সাথে প্রবেশযোগ্য প্রাচীর দ্বারা সংযুক্ত থাকে এবং সময়ের সাথে সাথে তারা পরিবর্তিত হয় না।
সূত্রটিকে এভাবেও লেখা যায়:
যদি দুটি বস্তু A ও B পৃথক পৃথকভাবে একটি তৃতীয় বস্তু C-এর সাথে তাপীয় সাম্যে থাকে, তবে A ও B একে অপরের সাথে তাপীয় সাম্যে থাকবে। একে শূন্যতম সূত্র বলার কারণ হলো, এটি তাপগতিবিদ্যার প্রথম দুটি সূত্রের পরে আবিষ্কৃত হয়েছিলো; কিন্তু বিষয়বস্তু এবং বৈশিষ্ট্যের দিক থেকে এটা ওই দুই সূত্রের চেয়ে মৌলিক ছিলো। এই সূত্রটিকে ওই দুই সূত্রের ভিত্তি বলে মনে করা হয়। এ সূত্রটিই আমাদেরকে তাপ ও তাপমাত্রার ধারণা দেয়।
জয়পুরহাট স্টেডিয়াম

জয়পুরহাট স্টেডিয়াম ১৯৭৭ নির্মিত বাংলাদেশের একটি জেলা পর্যায়ের স্টেডিয়াম। এটি জয়পুরহাট পৌরসভার রুপনগর এলাকায় এলাকার অবস্থিত জয়পুরহাট জেলার একমাত্র স্টেডিয়াম। স্টেডিয়ামটি ক্রিকেট, ফুটবল ছাড়াও বিভিন্ন রকম খেলার জন্য ব্যবহৃত হয়ে থাকে। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় জয়পুরহাট জেলা ক্রীড়া সংস্থার তত্ত্বাবধায়নে রয়েছে।
১৯৭৭ সালে ৪ একর জমিতে স্টেডিয়ামের নির্মাণ শুরু হয়। অসমাপ্ত স্টেডিয়াম সংস্কার ও উন্নয়নের জন্য ২০২৪-২০২৫ অর্থ বছরে জাতীয় ক্রীড়া পরিষদ স্টেডিয়ামের মাঠ, প্যাভিলিয়ন, স্বল্প আসনের গ্যালারি সংস্কারের উদ্যোগ নেয়।
এখানে ১৯৯০-৯১ সালে জাতীয় ক্রিকেট চ্যাম্পিয়নশিপের ছয়টি ম্যাচ অনুষ্ঠিত হয়েছিল। এটি জেলা পর্যায়ের জাতীয় যুব কাবাডি আয়োজনস্থল। 
ক্রীড়ানুষ্ঠান বাদে স্টেডিয়ামে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী ও ডিসপ্লে এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। স্টেডিয়ামটি ২০১৮ সালে 'উন্নয়ন কনসার্টের' ভেন্যু ছিল। ২০২০ সালে এখানে বাংলাদেশের ঐতিহ্যবাহী পিঠা উৎসব আয়োজন হয়েছে।
হাসান সোহরাওয়ার্দী

স্যার হাসান সোহরাওয়ার্দী (১৮৮৪ – ১৮ সেপ্টেম্বর ১৯৪৬) হলেন একজন ব্রিটিশ-ভারতীয়-বাঙালি চিকিৎসক, সেনাকর্মকর্তা, রাজনীতিজ্ঞ ও শিক্ষাবিদ। তিনি নাইট উপাধি প্রাপ্ত হয়েছিলেন।
তিনি ওবায়দুল্লাহ আল-ওবায়দী সোহরাওয়ার্দীর পুত্র। তিনি সৈয়দ মোহাম্মদ আযাদের কন্যা এবং নওয়াব আব্দুল লতিফের দৌহিত্রী সাহেবজাদী শাহবানু বেগমের সাথে বিবাহ বন্ধনে আবদ্ধ হন। তাদের এক পুত্র হাসান মাসুদ সোহরাওয়ার্দী (১৯০৩–১৯৬৩) ও এক কন্যা শায়েস্তা সোহরাওয়ার্দী ইকরামুল্লাহ। তিনি সালমা সোবহান, নাজ ইকরামুল্লাহ এবং জর্ডানের রাজকুমারী সারভাথ এর মাতামহ। শেরে বাংলা এ কে ফজলুল হক তার ভায়রা ভাই এবং হোসেন শহীদ সোহরাওয়ার্দী তার ভাগ্নে।
১৯৪৫ সালে তিনি কলকাতা বিশ্ববিদ্যালয়ের ইসলামের ইতিহাস ও সংস্কৃতি'র অধ্যাপক নিযুক্ত হন। স্যার সোহরাওয়ার্দী কলকাতা বিশ্ববিদ্যালয়ের প্রথম মুসলিম উপাচার্য ছিলেন। একাধারে তিনি ছিলেন সাইমন কমিশনের পরামর্শ দাতা ও বেঙ্গল আইনসভার সদস্য। ১৯২৩ থেকে ১৯২৫ সাল পর্যন্ত তিনি এখানকার উপ সভাপতি পদ অলংকৃত করেন।
ভারতীয় পূর্ব রেল এর প্রধান স্বাস্থ্য আধিকারিক ছিলেন। রেলওয়ে স্বাস্থ্য ও এম্বুলেন্স পরিষেবা চালু করেন। ইংল্যান্ডে ইস্ট লন্ডন মসজিদ তৈরীর ক্ষেত্রে গুরুত্বপূর্ণ ভূমিকা রেখেছিলেন তিনি।
কলিকাতা বিশ্ববিদ্যালয়ের উপাচার্য ও কলকাতা মেডিক্যাল কলেজ ও হাসপাতালের নিয়ামক থাকাকালীন তিনি বিশ্ববিদ্যালয়ের সমাবর্তন উৎসবে বাংলার গভর্নর স্যার স্ট্যানলি জ্যাকসনকে বিপ্লবী বীণা দাসের গুলির হাত থেকে বাঁচান ১৯৩২ সালের ৬ ফেব্রুয়ারি। এই সাহসিকতাপূর্ণ কাজের পুরষ্কারস্বরূপ তাকে ১৯৩২ সালের ১৭ ফেব্রুয়ারি নাইট উপাধি প্রদান করা হয়।
সোহরাওয়ার্দীকে ১৯২৭ সালে জন্মদিনের সম্মাননা তালিকাতে ওবিই নিযুক্ত করা হয়, কাইজার-ই-হিন্দ পদক, ১৯৩০ সালে একই সম্মাননা তালিকায় প্রথম শ্রেণী। ১৯৩২ সালের জানুয়ারীতে সেন্ট জন এর সম্মানসূচক আদেশের (ওএসটিজে) একজন সহযোগী কর্মকর্তা নিযুক্ত হন, এবং জানুয়ারীর ১৯৩৭-এ সহযোগী কমান্ডার পদে পদোন্নতি হয়েছিলেন স্যার সোহরাওয়ার্দি। কলকাতা শহরে তার স্মৃতিতে সোহরাওয়ার্দি এভিনিউ নামে একটি রাস্তার নামকরণ হয় ১৯৩৩ সালে তার জীবদ্দশায়।
১৯৪৬ সালের ১৮ সেপ্টেম্বর স্যার হাসান সোহরাওয়ার্দী মারা যান।
গঙ্গারামপুর গভর্নমেন্ট পলিটেকনিক

গঙ্গারামপুর সরকারী পলিটেকনিক একটি সরকারি পলিটেকনিক কলেজ , যা পশ্চিমবঙ্গের দক্ষিণ দিনাজপুর জেলার গঙ্গারামপুরের কদিঘাট এলাকায় অবস্থিত। কলেজটি ২০১৩ সালে প্রতিষ্ঠিত হয়। এই পলিটেকনিক কলেজটি পশ্চিমবঙ্গের টেকনিকাল শিক্ষা কাউন্সিলের সাথে যুক্ত, এবং টেকনিক্যাল এডুকেশনের জন্য অল ইন্ডিয়া কাউন্সিল কর্তৃক অনুমোদিত। এই পলিটেকনিক কলেজে মেকানিক্যাল এবং সিভিল ও সার্ভে ইঞ্জিনিয়ারিং ডিপ্লোমা কোর্স করে থাকে ছাত্র ছাত্রী।
পশ্চিমবঙ্গ রাষ্ট্রীয় কারিগরী পরিষদ

পশ্চিমবঙ্গের রাষ্ট্রীয় কারিগরী পরিষদ-এর কাউন্সিল (ডব্লিউবিএসসিটিই) হল কারিগরি শিক্ষা ও প্রশিক্ষণ বিভাগ (পশ্চিমবঙ্গ), কারিগরি শিক্ষা ও প্রশিক্ষণ মন্ত্রণালয়ের অধীন প্রযুক্তিগত বিধিবিধানের জন্য একটি বিধিবদ্ধ সংস্থা এবং একটি রাজ্য স্তরের কাউন্সিল।
ভারতের রাজ্য পশ্চিমবঙ্গের ৮৬ টি পলিটেকনিক ছাড়াও ত্রিপুরা রাজ্যের নরসিংদলে অবস্থিত পলিটেকনিক ইনস্টিটিউট, "পশ্চিমবঙ্গের টেকনিকাল শিক্ষা কাউন্সিলের " সাথে যুক্ত।পশ্চিমবঙ্গ রাষ্ট্রীয় কারিগরী পরিষদকে শিক্ষা ও প্রশিক্ষণ তত্ত্বাবধানে বিভিন্ন কোর্স প্রদানের জন্য বিভিন্ন কেন্দ্র ও অধিভুক্ত প্রতিষ্ঠানসমূহ স্বল্পমেয়াদী পেশাগত প্রশিক্ষণ কর্মসূচি পরিচালনা করার দায়িত্ব কাউন্সিলকে প্রদান করা হয়েছে।পলিটেকনিক ৩ বছরের ইঞ্জিনিয়ারিং / টেকনোলজি ডিপ্লোমা কোর্স (ফার্মেসি - ২ বছর এবং সামুদ্রিক প্রকৌশল - ৪ বছর) ।৩ বছরের ডিপ্লোমা কোর্সের পাশাপাশি ১ বছর ৬ মাসের পোস্ট ডিপ্লোমা কোর্স এবং ৪ বছরের পার্ট টাইম সান্ধ্য ডিপ্লোমা কোর্স প্রদান করে। সব পলিটেকনিকের ভর্তি পরীক্ষা জয়েন্ট এন্ট্রান্স পরীক্ষার মাধ্যমে পরিচালিত হয়।
এআইসিটিই (AICTE) ভারত সরকার শিক্ষা মন্ত্রণালয়ের একটি উপদেষ্টা সংস্থা হিসাবে, শুরু হয়েছিল।সংসদ আইন দ্বারা, ১৯৮৭ সালে এআইসিটিই একটি বিধিবদ্ধ সংস্থায় পরিণত হয়। সংবিধিবদ্ধ পরিষদ সমস্ত রাজ্যকে কারিগরি শিক্ষার রাজ্য পরিষদের স্বায়ত্তশাসন প্রদানের উপদেশ দেয়।উক্ত নির্দেশনার ভিত্তিতে, যাদবপুর বিশ্ববিদ্যালয়ের তৎকালীন উপাচার্য অধ্যাপক শংকর সেনের সভাপতিত্বে একটি কমিটি গঠন করা হয়, যা প্রযুক্তিগত শিক্ষার জন্য একটি বিধিবদ্ধ পরিষদ স্থাপনের পদ্ধতি সুপারিশ করবে। প্রস্তাবনা পরীক্ষা করার পর, কারিগরী শিক্ষা ও প্রশিক্ষণ বিভাগে সরকার আইনশৃঙ্খলা রক্ষাকারী পরিষদের একটি বিধিবদ্ধ পরিষদ স্থাপনের আগে একটি বিল পেশ করে।পশ্চিমবঙ্গের টেকনিক্যাল শিক্ষা কাউন্সিল ১৯৯৫ সালের "পশ্চিমবঙ্গ আইন XXI " এর অধীনে একটি বিধিবদ্ধ সংস্থা হয়ে ওঠে। পরিষদ ১২ জুন ১৯৯৬ তারিখে গেজেট বিজ্ঞপ্তির পর একটি বিধিবদ্ধ সংস্থা হিসাবে তার কার্যক্রম শুরু করে।
পরিষদের নেতৃত্বে রয়েছেন, টেকনিক্যাল শিক্ষা ও ট্রেনিং ডিপার্টমেন্ট প্রাক্তন অফিসার চেয়ারম্যান। পরিষদ অন্যান্য সদস্যগণ বিভিন্ন বিশ্ববিদ্যালয়ের প্রতিনিধি, যেমন- ইনস্টিটিউশন অফ ইঞ্জিনিয়ার্স, ইন্ডিয়ান সোসাইটি ফর টেকনিক্যাল এডুকেশন, ফার্মেসি কাউন্সিল অব ইন্ডিয়া, টেকনিকাল শিক্ষা, শিল্প, শিক্ষক, ছাত্র, অর্থ বিভাগ, কারিগরি শিক্ষা ও প্রশিক্ষণ, স্কুল শিক্ষা এবং আইন পরিষদ। পরিষদের চেয়ারম্যানের ব্যবস্থাপক সুব্রত ব্যানার্জি।
১৯৪৬-এর নানকাই ভূমিকম্প

১৯৪৬ নানকাই ভূমিকম্প (昭和南海地震 শোওয়া নানকাই জিসিন) জাপানের নানকাইদোতে হওয়া একটি বড় ধরনের ভূমিকম্প ছিল। এটি ২১ ডিসেম্বর, ১৯৪৬ সালে, ০৪:১৯ জেএসটি সময়ে ঘটেছিল। (২০ ডিসেম্বর, ১৯:১৯ ইউটিসি) ভূমিকম্পের সময় ভূমিকম্পটি ৮.১ ও ৮.৪ এর মাত্রা স্কেলে পরিমাপা করা হয়, এবং এটি অনুভূত হয় উত্তর হংসহু থেকে কিউশু পর্যন্ত। ১৯৪৪ সালে টনানকাই ভূমিকম্পের পর এটি প্রায় দুই বছর পর ঘটে ছিল।
নানকাইদো খাদ একটি ধ্বংসাত্মক প্লেট সীমানা যেখানে ফিলিপাইনের সাগরীয় প্লেট ইউরেশীয় প্লেটের তলদেশে রয়েছে। সপ্তম শতাব্দী থেকে বৃহত্তর ভূমিকম্পটি এই জমিতে রেকর্ড করা হয়েছে, যার পুনরাবৃত্তির সময় ১০০ থেকে ২০০ বছর।
১৯৪৬ সালের নানকাইদো ভূমিকম্পটি তার ভূতাত্ত্বিক দৃষ্টিকোণ থেকে অস্বাভাবিক ছিল। দীর্ঘ সময়ের ভূতাত্ত্বিক তথ্য থেকে একটি ফাটল অঞ্চল পাওয়া যায় যার আকারের তুলনায় দ্বিগুণ বড় ছিল বলে অনুমান করা হয়েছিল।এই ভূমিকম্প অঞ্চলের কেন্দ্রে, বিজ্ঞানীরা গভীর ভাবে মহাসাগরের নিচে সিসমোগ্রাফ ব্যবহার করে যাতে সামুদ্রিক পর্বত শনাক্ত করা যায় যা হবে ১৩ কিলোমিটার (৮ মাইল) পুরু ৫০ কিলোমিটার (৩১ মাইল) বিস্তৃত এবং ১০ কিলোমিটার (৬ মাইল) গভীর। বিজ্ঞানীরা প্রস্তাব করেন যে এই সামুদ্রিক পর্বত একটি ফাটল বিপর্যয়ে বাধা হিসাবে কাজ করবে।
ভূমিকম্পটি ব্যাপক ক্ষয়ক্ষতি করে। দক্ষিণ হংসহুতে ৩৬ হাজার বাড়ি ধ্বংস করে। ভূমিকম্পটি একটি সুনামি সৃষ্টি করে যার ফলে আরো ২১০০ ঘরবাড়ি ঢেউয়ে ধ্বংস হয়।
ত্রিপুরা ইনস্টিটিউট অফ টেকনোলজি

ত্রিপুরা ইনস্টিটিউট অফ টেকনোলজি ভারতের ত্রিপুরা রাজ্যের পশ্চিম ত্রিপুরা জেলার নরসিংদরে অবস্থিত। প্রতিষ্ঠানটি আগরতলা শহর থেকে ১২ কিলোমিটার এবং আগরতলা বিমানবন্দর থেকে ১ কিমি দূরত্বে অবস্থিত।পূর্বে পলিটেকনিক ইনস্টিটিউট হিসাবে পরিচিত, ত্রিপুরা ইনস্টিটিউট অব টেকনোলজিকে বর্তমানে বিই কলেজ (ইঞ্জিনিয়ারিং কলেজ) উন্নিত করা হয়েছে।এই প্রতিষ্ঠানটি প্রকৌশল ও প্রযুক্তি উভয় ডিপ্লোমা এবং ডিগ্রী কোর্স সুবিধা প্রদান করা হয়।ইনস্টিটিউটের ক্লাস কক্ষ, ট্যুরিজম হল, ল্যাবরেটরিজ, ওয়ার্কশপ, এলআরইউসি, লাইব্রেরি, সম্মেলন হল, ল্যানের সাথে কম্পিউটিং সুবিধা এবং অডিটোরিয়াম রয়েছে।অতিরিক্ত একাডেমিক এবং প্রশাসনিক ভবন ক্যাম্পাসের পাশে অবস্থিত।
ইঞ্জিনিয়ারিং অ্যান্ড টেকনোলজিতে এআইসিটিএ অনুমোদিত ডিপ্লোমা এবং ডিগ্রি (বি.ই.) প্রোগ্রাম প্রদানের জন্য ত্রিপুরার সরকার উচ্চ শিক্ষা অধিদপ্তরের অধীনে টিআইটি হল একটি সহ-শিক্ষাগত সরকারি প্রতিষ্ঠান। পাঠ্যক্রম এবং মূল্যায়ন ব্যবস্থা অংশীদারদের চাহিদার এবং চাহিদা পূরণের জন্য ত্রিপুরার বিশ্ববিদ্যালয় (একটি কেন্দ্রীয় বিশ্ববিদ্যালয়) প্রয়োজনীয়তার সাথে সামঞ্জস্যপূর্ণ।
পশ্চিমবঙ্গ রাষ্ট্রীয় কারিগরী পরিষদ সাথে সংশ্লিষ্ট সিভিল ইনস্টিটিউটের সাথে ইনস্টিটিউট (পূর্বের পলিটেকনিক ইন্সটিটিউট, নরসিংদ) ১৯৫৮ সালে সিভিল, বৈদ্যুতিক ও মেকানিক্যাল ইঞ্জিনিয়ারিং বিভাগের শাখা চালু করে।১৯৯৫ সালে ইলেকট্রনিক্স ও টেলিকমিউনিকেশন ইঞ্জিনিয়ারিং কোর্স শুরু হয়।
মানব সম্পদ ও বিশ্বব্যাংক মন্ত্রণালয় শুরু করেছে ২০০১ থেকে ২০০৭ সাল পর্যন্ত ছাত্রছাত্রী বৃদ্ধি এবং গুণগত উন্নতির জন্য টেক.ইড-৩ প্রকল্প। এই প্রকল্পটি কম্পিউটার বিজ্ঞান ও প্রযুক্তি, খাদ্য প্রক্রিয়াকরণ প্রযুক্তি, অটোমোবাইল ইঞ্জিনিয়ারিং, অভ্যন্তরীণ অলঙ্করণ হস্তশিল্প এবং আসবাবপত্র ডিজাইনিং এবং আধুনিক অফিস অনুশীলন এবং নতুন শাখায় পরিণত হয়েছিল ম্যানেজমেন্ট।
ইনস্টিটিউট ত্রিপুরা সরকার শিক্ষা (উচ্চতর) বিভাগ কর্তৃক পরিচালিত হয় এবং ত্রিপুরার বিশ্ববিদ্যালয় কর্তৃক অনুমোদিত। একাডেমিক সেশন ২০০৭-০৮ থেকে ডিগ্রী মডিউল প্রবর্তনের সাথে ডিগ্রি এবং ডিপ্লোমা উভয়ই একাডেমিক নিয়ন্ত্রণ ত্রিপুরা বিশ্ববিদ্যালয়ের অধীনে রয়েছে।পশ্চিমবঙ্গের টেকনিকাল শিক্ষা কাউন্সিলের অধীনে ইতোমধ্যে ডিপ্লোমা স্তরের ছাত্রদের ২০০৬-০৭ শিক্ষাবর্ষের স্বেচ্ছাসেবক সংস্থা ডব্লুবিএসসিটিই (WBSCTE)- র সাথে যুক্ত রয়েছে। ত্রিপুরা ইনস্টিটিউট অফ টেকনোলজি এর পাঠক্রম এবং অন্যান্য একাডেমিক নিয়ন্ত্রণ ডিপ্লোমা এবং ডিগ্রি উভয়ই জুন ২০০৭ থেকে ত্রিপুরা বিশ্ববিদ্যালয় নিয়ন্ত্রণাধীন।
একাডেমিক কাউন্সিল অফ টেকনিক্যাল এডুকেশন (এআইসিটিইই) ২০১১ সালের একাডেমিক সেশনের পাঁচ ডিগ্রি কোর্স এবং আটটি ডিপ্লোমা কোর্স প্রদানের জন্য ইনস্টিটিউটকে অনুমোদন দিয়েছিল, ডিগ্রী মডিউল ১৮০ ছাত্র এবং ডিপ্লোমা মডিউল ২৪০ জন শিক্ষার্থী নিয়ে।
টিআইটি তার নিজস্ব ক্যাম্পাসে আগরতলায় একটি উপশহর নরসিংদরে অবস্থিত। আগরতলা বিমানবন্দর থেকে ১ কিমি দূরে ক্যাম্পাস অবস্থিত।
আতাহার আলী মল্লিক

শহীদ আতাহার আলী মল্লিক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আতাহার আলী মল্লিকের জন্ম বরিশাল জেলার বাকেরগঞ্জ উপজেলার চরাদী ইউনিয়নের গোপালপুর গ্রামে। তার বাবার নাম কাঞ্চন আলী মল্লিক এবং মায়ের নাম জামিনা খাতুন। তার স্ত্রীর নাম ফাতেমা বেগম। তার দুই ছেলে এক মেয়ে।
১৯৭১ সালে আতাহার আলী মল্লিক কর্মরত ছিলেন চিলমারী বিওপিতে। মুক্তিযুদ্ধ শুরু হলে তিনি যুদ্ধে যোগ দেন। ২৮ মার্চ তারা সমবেত হন তিস্তা নদীর অপর পাড়ে।